《送师道弟调选》
宋代·陈宓

人生重五马，亦须在中州。
若弟虚慕名，不惮南荒陬。
何如贰近郡，责轻俸仍优。
亲老可近侍，取廉不嫌求。
忽信他人语，只足企前修。
我衰又多病，卧家将四秋。
小池有芰荷，迟子来共游。
作诗送行李，勇返勿悠悠。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。